Γιώργος Ψύχος

Ο Γιώργος Ψύχος (γεννημένος στις 5 Φεβρουαρίου του 1973) είναι παλαίμαχος Έλληνας διεθνής αθλητής της υδατοσφαίρισης. Ήταν αθλητής του Ν.Ο. Βουλιαγμένης, του Ολυμπιακού και της Εθνικής ομάδας υδατοσφαίρισης της Ελλάδας, με την οποία είχε πραγματοποιήσει αρκετές συμμετοχές. Μάλιστα, ήταν μέλος της Εθνικής ομάδας που συμμετείχε στους θερινούς Ολυμπιακούς Αγώνες του 1996 και του 2000.

Σε ατομικό επίπεδο, η μεγαλύτερη στιγμή στην καριέρα του Ψύχου ήταν το 2002 όπου κατέκτησε με τον Ολυμπιακό το Πρωτάθλημα αλλά και το Κύπελλο Ελλάδας, καθώς επίσης και τους δύο ευρωπαϊκούς τίτλους που διεκδίκησε, το Τσάμπιονς Λιγκ αλλά και το Σούπερ Καπ. Έτσι, ο Ολυμπιακός έγινε η πρώτη ομάδα υδατοσφαίρισης στον κόσμο που κατάφερε να κατακτήσει σε μία χρονιά όλους τους τίτλους τους οποίους διεκδίκησε τόσο σε εγχώριο, όσο και σε διεθνές επίπεδο.

Πηγές 
 Βιογραφικό του Ψύχου στο water-polo.gr
 Το προφίλ του Ψύχου στο sports-reference.com

Έλληνες υδατοσφαιριστές
Υδατοσφαιριστές ΝΟΒ
Υδατοσφαιριστές ΟΣΦΠ
Υδατοσφαιριστές της εθνικής Ελλάδος